་རྒྱ་ཆེན་བཀའི་
མཛོད་ཀྱི་དཀར་ཆག་མདོར་བསྡུས་ཟབ་རྒྱས་
རྒྱ་མཚོ་མཐའ་ཡས་ལ་འཇུག་པའི་གྲུ་བོ་
བཞུགས་སོ།།

༼ལེ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

༈ ན་མོ་གུ་རུ་སརྦ་ཛྙཱ་དརྴ་གུ་ཎ་ས་མུ་དྲ་པཱ་ད་ཡེ།།
བསམ་གྱིས་མི་ཁྱབ་ཆོས་ཀྱི་དབྱིངས་ནི་
མཁའ་བཞིན་དྲི་མེད་ཀུན་གྱི་གནས།།
དཔག་པར་མི་བཟོད་སྐུ་དང་ཡེ་ཤེས་
ཉི་ཟླ་གཟའ་སྐར་བཀོད་པ་བཀྲམས།།
མཐའ་ཡས་གདུལ་བྱའི་དཔལ་དུ་འཆར་བའི་
ཕྲིན་ལས་གཟི་བརྗིད་ནུབ་པ་མེད།།
ཐུགས་རྗེའི་རང་བཞིན་སྐུ་གསུམ་སྣང་འགྲོས་
ཀུན་ཁྱབ་དཔལ་ལྡན་བླ་མས་སྐྱོངས།།
ངོ་མཚར་མཛེས་དཔལ་རང་བྱུང་མཁའ་ལ་
དབང་པོའི་གཞུ་རིས་བཀྲ་བ་བཞིན།།
སྣང་སྟོང་མཉམ་ཉིད་འདུས་མ་བྱས་པའི་
གཤིས་ལུགས་མཛེས་མའི་ལྟུམས་བཟུང་བས།།
606

བློ་གྲོས་མཐའ་ཡས་ཀྱི་གསུང་འབུམ་རིན་པོ་ཆེ་རྒྱ་ཆེན་བཀའི་མཛོད་ཀྱི་དཀར་ཆག་མདོར་བསྡུས།

མ་འགག་རྩལ་དང་རོལ་པའི་ཁྱེའུ་
མཐའ་ཡས་གདུལ་བྱའི་ཁམས་བཞིན་རྩེ།།
ཐབས་མཁས་གར་བརྒྱའི་ཉམས་འགྱུར་འབུམ་གྱིས་
སྲིད་ཞིའི་དགའ་སྐྱེད་སྣང་མཛད་སྲུང༌།།
གང་གི་མཁྱེན་བརྩེ་ནུས་པའི་མཚོ།།
ཐུགས་རྗེ་མནྡཱ་རས་བསྲུབས་པས།།
ངོ་མཚར་སྤྲུལ་པའི་ཟླ་དཀྱིལ་ཞིག།
སྙིགས་ལྔའི་སྨག་ཏུ་ལྷམ་མེར་ཚེས།།
པདྨ་རྒྱས་པའི་སྤྱན་རས་ཀྱིས།།
ཤེས་བྱར་གྱུར་ཀུན་གཟིགས་མོ་རུ།།
པ་བཀྲམས་དངོས་འགའ་ཡོད་དམ་ཞེས།།
ཐེ་ཚོམ་ཕྲིན་ལས་ཟབ་མོས་བཅད།།
ཕུལ་བྱུང་ངང་ཚུལ་ཆ་ཕྲ་ཡང༌།།
འཕགས་ཆེན་བློ་ཡིས་དཔོག་དཀའི་གཏེར།།
བློ་གྲོས་ཕ་མཐའ་ཡས་པའི་མཚོར
ཆོས་ཚུལ་ཆུ་བོ་འབུམ་སྙེད་སྡུད།།
བསྟན་པ་ཡོངས་ཀྱི་གསོས་གཅིག་ཏུ།།
བླ་མ་ལྷ་དང་མཁའ་འགྲོའི་ཚོགས།།
607

༼མ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

གང་ལ་གུས་པས་ཉེར་བསྐུལ་བ།།
དེ་ཚེ་ལེགས་བཤད་རླབས་ཕྲེང་འཕྱུར།།
ཟབ་དང་རྒྱ་ཆེའི་གདམས་པའི་གཏེར།།
མཛོད་ཆེན་རྣམ་ལྔའི་ཤིང་རྟའི་སྲོལ།།
སྔོན་མེད་དེད་ མེད་དེད་དཔོན་དེས་དྲངས་པའི།།
ངོ་མཚར་གཏམ་ཙམ་སྐལ་བཟང་སྐྱེས།།
འདི་ན་ལེགས་གསུང་ཐོར་བུའི་ཚོགས།།
ཟབ་རྒྱས་རྒྱ་མཚོ་མཐའ་ཡས་ལས།།
རིན་ཆེན་སྣ་ཚོགས་ཅི་དགའ་བར།།
འདྲེན་ཕྱིར་གྲུ་བོ་འདི་སྐད་སྦྱིན།།
ཞེས་པའིཚིགས་སུ་བཅད་པ་ཉུང་ཤས་ཀྱིས་གང་བཤད་པར་བྱ་བའི་སྐབས་
དོན་གྱི་ལམ་ཡངས་པར་བྱས་ནས། འདིར་དུས་གསུམ་རྒྱལ་བ་ཀུན་གྱི་ཡེ་ཤེས་ཀྱི་
སྐུ་གཅིག་པུ། རབ་འབྱམས་མདོ་སྔགས་རྒྱ་མཚོའི་གླེགས་བམ། ཤེས་བྱ་ཀུན་
མཁྱེན་སརྦ་ཛྙཱ་མ་ཧཱ་པཎྜི་ཏ། འཇིག་རྟེན་གྱི་མིག་གཅིག་མ་ཧཱ་ལོ་ཙྭ་བ། ཟབ་རྒྱས་
མཛོད་ཆེན་རྣམ་ལྔའི་ཤིང་རྟ་ཆེན་པོ། ཐུབ་བསྟན་རིས་སུ་མ་ཆད་པའི་མངའ་
བདག །གངས་ཅན་ཙམ་ན་ཆེ་བའི་རྡོ་རྗེའི་སློབ་དཔོན། རིགས་དང་དཀྱིལ་འཁོར་
མ་ལུས་སྤྲོ་བསྡུའི་བྱེད་པོ་ཁྱབ་བདག་རྡོ་རྗེ་སེམས་དཔའ་མཚན་བརྗོད་པར་དཀའ་
608

བློ་གྲོས་མཐའ་ཡས་ཀྱི་གསུང་འབུམ་རིན་པོ་ཆེ་རྒྱ་ཆེན་བཀའི་མཛོད་ཀྱི་དཀར་ཆག་མདོར་བསྡུས།

བ་དཔལ་ལྡན་བླ་མ་དམ་པ་མཆོག་གི་གསུང་གི་ཕྲེང་བ་ཟབ་པ་དང་རྒྱ་ཆེ་བའི་ཆོས་
ཀྱི་འབྱུང་གནས། ཐུན་མོངས་རིག་པའི་གནས་ཀྱི་ལམ་ནས་བཟུང་ཐུན་མོངས་མིན་
པ་ཐེག་དགུའི་མཐར་ཐུག་རྫོགས་པ་ཆེན་པོ་ཨ་ཏི་ཡོ་ག་ལ་ཐུག་གི་བར་མདོ་སྔགས་
བཀའ་གཏེར་དག་སྣང་གི་ཆོས་སྡེ། ཡན་ལག་རིག་པའི་གནས་བཅུ་དང་བཅས་
པའི་རིང་ལུགས་མཐའ་དག་གི་ནོར་གྱི་ཕུང་པོ་མཛོད་ཆེན་པོ་རྣམ་པ་ལྔའི་ཁོངས་སུ་
གཏམས་པའི་ངོ་མཚར་རྨད་དུ་བྱུང་བའི་ཕྲིན་ལས་ཉི་མའི་སྣང་ཆེན་ཛམ་བུའི་གླིང་
ན་སྔར་མེད་གསར་དུ་བརྡལ་བས། ཐུབ་པའི་བསྟན་པ་ལ་སྟོན་པ་གཉིས་པའི་ཕྲིན་
ལས་རྒྱ་མཚོའི་གོས་ཅན་ཀུན་ཁྱབ་ཏུ་བཀོད་པ་དེའི་ཚེ་ན། སྟོན་པའི་བསྟན་པ་ནི་
གསལ་བར་བྱས། ཆོས་མིན་གྱི་མུན་པ་ནི་སྟོབས་ཉམས། ལྷ་དང་བཅས་པ་
བསྟན་པ་ལ་དགའ་བ་དག་དགྱེས་པའི་འཛུམ་ཞལ་ཟླ་བ་ཚེས་པ་ལྟར་གསལ།
ཤེས་རབ་རྣམ་དཔྱོད་དང་ཏིང་འཛིན་གྱི་ནོར་དང་ལྡན་པ་དག་གི་བློ་གྲོས་ཀྱི་རྩལ།
ཉམས་རྟོགས་ཀྱི་གདིང༌། མང་དུ་ཐོས་པའི་དཔལ། ས་ལམ་ཡོན་ཏན་གྱི་ལང་
ཚོ་སོགས་ཉི་ཟེར་རྣོན་པོས་རེག་པའི་འདམ་སྐྱེས་ཀྱི་དགའ་བའི་ཚལ་ཇི་ལྟར་རྒྱས་
པར་སྤེལ་བ་དེ་ལྟར་ཁོ་ནར་གྱུར་ཏོ།།
དེ་ལས་མཛོད་ཆེན་པོ་གཞན་དག་གི་རྣམ་བཞག་དང་དཀར་ཆག་ངོ་མཚར་
ཁྱད་དུ་འཕགས་པའི་རྒྱུ་མཚན་དང་འབྲེལ་བའི་ལེགས་བཤད་གཏམ་གྱི་རོལ་མོ་
ཐམས་ཅད་མཁྱེན་ཅིང་གཟིགས་པའི་གསུང་གི་གདངས་ལ་འཆེལ་བས་བློ་ལྡན་
609

༼མ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

སྐལ་བ་བཟང་པོའི་རྣ་བའི་དཔྱིད་དང་སྙིང་གི་བཅུད་དུ་འཛད་པ་མེད་པར་བླངས་
པ་དག་ལས་མཉན་པར་བྱ་བ་ཁོ་ནའོ།།
འདིར་སྐབས་སུ་བབས་པ་གསུང་གི་བདུད་རྩིའི་ཕྲེང་བ་ཟབ་པ་དང་རྒྱ་ཆེ
བ་ཅི་རིགས་པའི་ཕྱོགས་སུ་གཏོགས་པ། མཛོད་ལྔའི་ས་ཁོངས་ནས་རྒྱ་ཆེན་བཀའ་
མཛོད་ཀྱི་མཚན་གཞི། གསུང་འབུམ་ཐོར་བུའི་དཀར་ཆག་མདོ་ཙམ་སྤེལ་བ་ལ་ལྔ།
གང་གི་མཛད་པོ་སློབ་དཔོན་གྱི་ཆེ་བ། དེས་མཛད་པའི་ཆོས་ཀྱི་རྣམ་བཞག །
བཞུགས་བྱང་དཀར་ཆག་དམིགས་སུ་སྨོས་པ། དེ་ཉིད་སྤར་དུ་ཇི་ལྟར་བསྒྲུབས་
ཚུལ་དགོས་ཆེད་ཕན་ཡོན་དང་བཅས་པ། དགེ་བ་བསྔོ་ཞིང་སྨོན་ལམ་ཤིས་པའི་
ཚིག་གིས་མཐའ་བརྒྱན་པའོ།།
དང་པོ་ནི། སྔོན་གྱི་སྐུའི་སྐྱེས་པའི་རབས་ཀྱི་རྣམ་པར་ཐར་པ་སོགས་རྒྱས་པ
ནི་གཞན་དུ་གསལ་ལ། འདིར་ད་ལྟའི་ཚུལ་ལས་བརྩམས་ཏེ་དོན་གྱི་སྙིང་པོའི་རྣམ་
པར་ཐར་པའི་ས་བོན་ཙམ་དྲིལ་ན། བཤད་རྒྱུན་འདེགས་པའི་ཀ་ཆེན་བཅུ་ཕྲག་དང་
སྒྲུབ་བརྒྱུད་འདྲེན་པའི་ཤིང་རྟ་ཆེན་པོ་བརྒྱད་སོགས་བསིལ་ལྡན་ཁ་བའི་ལྗོངས་ཀྱི་རྒྱལ་
བསྟན་རིས་སུ་མ་ཆད་པ་མཐའ་དག་གི་རིང་ལུགས་བཤད་སྒྲུབ་གདམས་པ་རྒྱ་མཚོས་
ཡོངས་སུ་གཏམས་པ་ནི་བདག་ཅག་གི་དཔལ་མགོན་བླ་མ་རྡོ་རྗེ་འཆང་ཀརྨ་ངག་
དབང་ཡོན་ཏན་རྒྱ་མཚོ་ཕྲིན་ལས་ཀུན་ཁྱབ་དཔལ་བཟང་པོ་ཞེས་ཡོངས་སུ་གྲགས་
པའི་མཚན་གྱི་ཡི་གེའི་སྙན་པས་སའི་སྟེང་མ་ལུས་པར་ཁྱབ་པའི་བདག་ཉིད་དེ།
610

བློ་གྲོས་མཐའ་ཡས་ཀྱི་གསུང་འབུམ་རིན་པོ་ཆེ་རྒྱ་ཆེན་བཀའི་མཛོད་ཀྱི་དཀར་ཆག་མདོར་བསྡུས།

འདི་ཉིད་ཏིང་ངེ་འཛིན་རྒྱལ་པོའི་མདོ་ལས།
གང་གི་ལག་ན་ཏིང་འཛིན་མཆོག་ཡོད་པ།།
རྒྱལ་བ་བྱམས་པ་གྲགས་པ་མཐའ་ཡས་བཞིན།།
སེམས་ཅན་རྣམས་ཀྱི་དོན་མང་བྱེད་འགྱུར་ཞེས།།
བློ་གྲོས་མཐའ་ཡས་དེ་ནི་ངས་ལུང་བསྟན།།
ཅེས་དང༌།
ལངྐར་གཤེགས་པ་ལས།
དེ་ཡི་འོག་ཏུ་བྱས་དུས་ལ།།
འདྲེན་པ་བློ་གྲོས་ཞེས་བྱ་བ།།
ཤེས་བྱ་ལྔ་རྣམས་སྟོན་པ་པོ།།
དཔའ་བོ་ཆེན་པོ་འབྱུང་བར་འགྱུར།།
ཞེས་སོགས་མཚན་དང་མཛད་པ་བཅས་སངས་རྒྱས་ཉིད་ཀྱིས་གསལ་བར་
ལུང་བསྟན་པ་དང་། ཨོ་རྒྱན་ཆོས་ཀྱི་རྒྱལ་པོས་ཀྱང་གཏེར་ཁ་གསར་རྙིང་དུ་མ་ནས་
རྡོ་རྗེའི་ལུང་གིས་འཁྲུལ་མེད་གསལ་བར་བསྔགས་པ་ལྟར། སྟོན་པའི་ཉེ་གནས་ཀུན་
དགའ་བོ། རྣམ་སྣང་སྤྲུལ་པའི་ལོ་ཆེན་བཻ་རོ་ཙ་ན་སོགས་འཕགས་བོད་ཀྱི་མཁས་
གྲུབ་ཤིང་རྟ་ཆེན་པོ་དུ་མའི་རོལ་པར་བཞེངས་ནས་རྒྱལ་བསྟན་སྤེལ་བར་མཛད་པ་ལས།
སྐུ་ཚེ་འདིར་ཡང་སྐྱེས་ཆེན་ངོ་མཚར་ཅན་བརྒྱུད་མར་བྱོན་པའི་ཁྱུང་དཀར་གྱི་གདུང་
611

༼མ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

རིགས་ལ་བསམ་བཞིན་སྤྲུལ་པའི་སྣང་བརྙན་ཉི་མའི་དཀྱིལ་འཁོར་བཞད། གཞོན་
ནུའི་དུས་ནས་ཕལ་པའི་ཚུལ་མཐའ་དག་ལས་འདས་པའི་འཕགས་ཆེན་སྤྲུལ་པའི་སྐྱེས་
བུའི་ངོ་མཚར་མ་སྦས་གསལ་བར་མངོན། གནས་ལྔ་རིག་པའི་ཉི་མ་ཟེ་ཆེན་མ་ཧཱ་པཎྜི་
ཏ་འགྱུར་མེད་མཐུ་སྟོབས་རྣམ་རྒྱལ་ལས་ཐུན་མོངས་རིག་གནས་ནས་ཐུན་མིན་རྫོགས་
པ་ཆེན་པོའི་བར་གྱི་ཟབ་རྒྱས་ཆོས་ཚུལ་རྒྱ་མཚོར་གསན་བསམ་གདར་ཤ་ཆོད་པར་
མཛད། ཏཱའི་སི་ཏུ་པདྨ་ཉིན་བྱེད་དབང་པོ་ལས་སྡོམ་པ་གསུམ་ཀའི་བཀའ་དྲིན་དང་།
གནས་ལུགས་ལྷན་ཅིག་སྐྱེས་པའི་ཡེ་ཤེས་རྡོ་རྗེའི་བྱིན་རླབས་འཕོ་བའི་དོན་བརྒྱུད་ཀྱི་
དབང་བསྐུར་བ་བརྙེས། རྒྱལ་སྲས་སེམས་དཔའ་ཆེན་པོ་དུ་མའི་ཞལ་སྔ་ནས་སྨོན་
འཇུག་བྱང་ཆུབ་སེམས་ཀྱི་སྡོམ་པ་ལན་གྲངས་མང་དུ་བཞེས་ཏེ་རྒྱལ་བའི་སྲས་མཆོག
ཡོངས་ཀྱི་ཐུ་བོར་གྲུབ། ངེས་པར་ཐམས་ཅད་མཁྱེན་གཟིགས་ཆེན་པོ་རྗེ་བླ་མ་འཇམ་
དབྱངས་མཁྱེན་བརྩེའི་དབང་པོ་གཙོ་བོར་སྨོས་པའི་རྡོ་རྗེའི་སློབ་དཔོན་ཚད་དང་མཚན་
ཉིད་ལྡན་ངེས་རྣམས་ལས་རྒྱུད་སྡེ་བཞི་དྲུག་གི་སྨིན་གྲོལ་གདམས་ངག་བཤད་བཀའ་
མན་ངག་ཐམས་ཅད་རྫོགས་པར་གསན་ནས་དམཚིག་གི་ར་བ་ལས་ནམ་ཡང་མི་འདའ་
ཞིང་བསྐྱེད་རྫོགས་རྫོགས་པ་ཆེན་པོའི་ཉམས་བཞེས་ཀྱི་སྒོ་ནས་སུམ་ལྡན་རྡོ་རྗེ་འཛིན་
པ་རྒྱ་མཚོས་ཞབས་རྟེན་གྱི་པདྨོ་ལ་སྤྱི་བོས་ཕྱག་བྱེད་པའི་བསྟན་འགྲོའི་མཆོད་སྡོང་
གཅིག་པུར་གྱུར། ཐུན་མོངས་ཀྱི་རིག་པའི་གནས་བཅུ་ཕྲག་བརྒལ་བ། ཐུན་མིན་
ནང་རིག་པ་དབུ་ཕར་འདུལ་མཛོད་བྱམས་ཆོས་གཙོ་བོར་གྱུར་པའི་མཚན་ཉིད་ཐེག་
612

བློ་གྲོས་མཐའ་ཡས་ཀྱི་གསུང་འབུམ་རིན་པོ་ཆེ་རྒྱ་ཆེན་བཀའི་མཛོད་ཀྱི་དཀར་ཆག་མདོར་བསྡུས།

པའི་བཀའ་དང་དགོངས་འགྲེལ་ཐམས་ཅད་དང༌། ཤིན་ཏུ་ཐུན་མིན་བཀའ་གཏེར་
གསར་རྙིང་གི་རྒྱུད་སྡེ་ཆེན་པོ་ཇི་སྙེད་དགོངས་འགྲེལ་དང་བཅས་པར་གཞན་དྲིང་མི་
འཇོག་པའི་མཁྱེན་པ་ནམ་མཁའི་ཀློང་ལྟ་བུར་གྱུར་པས་སརྦ་ཛྙཱ་མ་ཧཱ་པཎྜི་ཏ་ཞེས་མཚན་
སྙན་གྲགས་པ་དོན་ལྡན་གྱི་གོ་འཕང་མཐོན་པོ་བརྙེས། མདོ་སྔགས་ཀྱི་ཆོས་ཚུལ་ཕྲ་
རགས་ཐམས་ཅད་ཚོལ་བའི་ཕྱིར་དཀའ་བ་དུ་མ་ཁྱད་དུ་བསད་དེ་བཙལ་བའི་སྒོ་ནས་
ཡོངས་འཛིན་ཁྱད་འཕགས་བཞི་བཅུ་ལྷག་པ་མཉེས་པ་རྣམ་པ་ལྔ་དང་ཞབས་ཏོག་དགུ་
ཕྲུག་གི་སྒོ་ནས་བསྟེན་ཏེ་སྨིན་གྲོལ་གདམས་པའི་རྒྱུན་བོད་གངས་ཅན་འདིར་བཞུགས་
སོ་འཚལ་ཕལ་ཆེར་གསན་བསམ་གྱིས་ཐུགས་སུ་ཆུད་པར་མཛད།
གསན་བསམ་སྒོམ་པའི་ཕྱག་རྗེས་རྨད་དུ་བྱུང་བའི་བསྟན་བཅོས་ཀྱང༌།
ཐར་པ་དང་ཐམས་ཅད་མཁྱེན་པའི་ལམ་སྟེགས་ལྟ་བུ་ཐུན་མོངས་ཤེས་བྱའི་
༼༡༽ མཛོད། རིན་ཆེན་འབྱུང་བའི་མཚོ་ལྟ་བུ་རྒྱ་ཆེན་བཀའི་༼༣༽ མཛོད་དང་
ཟབ་མོ་གཏེར་༼༣༽ གྱི་མཛོད་གཉིས། དེར་འགྲོ་བའི་གྲུ་གཟིངས་ལྟ་བུར་ཉམས་
ལེན་གདམས་ངག་༼༽ གི་མཛོད། རིན་པོ་ཆེས་རང་གཞན་གྱི་དབུལ་བ་སེལ་
བ་ལྟ་བུ་ཐུན་མིན་གསང་༼༥༽ བའི་མཛོད་བཅས་མཛོད་ཆེན་རྣམ་ལྔའི་ཤིང་རྟ་ཛམ་
བུའི་གླིང་ན་སྔར་མེད་གསར་དུ་དྲངས་པའང་ང་རྒྱལ་ཆེ་འདོད་གྲགས་དང་འགྲན་ཕྱིཪ་
རྙེད་བཀུར་ཁེ་འདོད་ཙམ་གྱིས་མ་ཡིན་པར་འཆོས་སྐྱོབ་ཀྱི་ཡོན་ཏན་ཀུན་ཚང་བའི་
613

༼ལེ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

ལེགས་བཤད་རྨད་དུ་བྱུང་བ་གླེགས་བམ་བརྒྱ་ཕྲག་ལ་ཉེ་བ་འཇོག་པས་རྒྱལ་
བསྟན་རིས་མེད་པའི་མིག་དང་སྲོག་ལྟ་བུར་མཛད།
སྤྱིར་གང་གསན་ང ད་པ་ཐམས་ཅད་ཉམས་བཞེས་སུ་མ་གནང་བ་མེད་ཅིང༌།
་བྲག་ཐུགས་དམ་གྱི་རྩ་བ་འགའ་ཞིག་ལས་སྒྲུབ་ཚུལ་ཕྱོགས་ཙམ་མཚོན་ན།
དཔལ་སྤུངས་སྒྲུབ་ཁང་ཆེན་མོར་ལོ་གསུམ་ཕྱོགས་གསུམ་གྱི་རིང་བཀའ་ཕྱག་ཆུ་བོ་
།ཉིས་འདྲེས་ཀྱི་གདམས་པའི་བཀའ་སྲོལ་སྟོན་དངོས་ཀྱི་ཚུལ་དུ་འདྲིལ་བའི་ཉམས་
བཞེས་མཐིལ་ཕྱིན་པ་དང༌། སྔ་ཕྱིར་བདེ་དགྱེས་གསང་གསུམ་ཕག་མོ་རྒྱལ་རྒྱམ་
དུས་འཁོར་སོགས་རྒྱུད་སྡེ་རབ་འབྱམས་ཀྱི་བསྐྱེད་བཟླས་ཚད་དུ་འཁྱོལ་བ། རྫོགས་
རིམ་ཟབ་མོ་ནཱ་རོ་ནི་གུའི་ཆོས་དྲུག་གི་ཉམས་བཞེས་བརྟན་པ་ཐོབ་པ། བཀའ་
དགོངས་ཕུར་གསུམ། ཡང་དག་སོགས་མདོར་ན་བཀའ་གཏེར་གསར་རྙིང་གི་ལྷག་
པའི་ལྟ་རབ་འབྱམས་ཀྱི་བསྙེན་སྒྲུབ་དང༌། འཇའ་ཚོན་དཀོན་མཆོག་སྤྱི་འདུས་སྔོན་
འགྲོ་དངོས་གཞི་ལོ་གསུམ་རིལ་པོ་དང༌། སྙིང་ཐིག་ཉམས་བཞེས་ལ་བརྟེན་ནས
ཁྲེགས་ཆོད་ཀ་དག་གི་དགོངས་པ་མངོན་དུ་གྱུར། ལྷུན་གྲུབ་སྣང་བཞིའི་ཡེ་ཤེས་ཟད་
སར་འཁྱོལ། སྣང་སེམས་རོ་གཅིག་ཏུ་འདྲེས་པའི་མངོན་རྟགས་ཅི་རིགས་པ་མ་སྦས་
གསལ་བར་ངོམས། ལྐོག་གྱུར་གྱི་དངོས་པོ་མངོན་སུམ་མཁྱེན་པ་སོགས་ཀུན་གྱི་
མཐུན་སྣང་དུ་གྱུར། རྩ་གསུམ་ལྟའི་ཞལ་གཟིགས་ལུང་བསྟན་དབུགས་དབྱུང་རྒྱུན་
མི་འཆད་པ་སྩལ། དམ་ཅན་སྲུང་མས་ཕྲིན་ལས་ཐོག་མེད་དུ་སྒྲུབ།
614

བློ་གྲོས་མཐའ་ཡས་ཀྱི་གསུང་འབུམ་རིན་པོ་ཆེ་རྒྱ་ཆེན་བཀའི་མཛོད་ཀྱི་དཀར་ཆག་མདོར་བསྡུས།

ཁྱད་པར་ཟབ་མོ་མཛོད་ལྔའི་ཆོས་སྡེ་ཆེན་པོར་བསྡུས་པའི་ཟབ་ཆོས་ཕལ་ཆེར་
ཐམས་ཅད་བླ་མ་དང་ལྷག་པའིལྷ་ལས་གསན་ཅིང་གནང་བ་ཁྱད་པར་ཅན་ཐོབ་པ་འབའ་
ཞིག་དང་། སྐུ་ཚེ་རིལ་པོར་འཆད་རྩོམ་ཉམས་བཞེས་ཁོ་ནས་དུས་འདའ་བར་མཛད་
པ་ལས། དོན་མེད་རྣམ་གཡེང་ཆུ་ཚོད་གཅིག་ཙམ་ཡང་མི་མཛད་པའི་བརྩོན་འགྲུས་
ཀྱི་ཕ་རོལ་ཏུ་ཕྱིན་པའི་རྣམ་ཐར་བདག་ཅག